દિલ્હી મેટ્રોના પ્રવક્તાએ આપેલી માહિતી મુજબ, ધૌલા કૂવા પર પિંક લાઈનની ઊંચાઈ ર૩.૬ મીટર છે, જે દિલ્હી મેટ્રોના હાલના નેટવર્કમાં સૌથી વધારે છે. આ પહેલા કડકડડૂમાની પાસે મેટ્રોની ઊંચાઈ સૌથી વધુ હતી, જ્યાં ૧૯ મીટર ઊંચા બ્રિજથી થઈને મેટ્રો પસાર થાય છે. ધૌલા કૂવા પર મેટ્રો સાત માળની કોઈ ઈમારતને બરાબર ઊંચાઈ પર દોડશે. આટલી ઊંચાઈ પર મેટ્રો લાઈનનું નિર્માણ એન્જિનિયરિંગની દૃષ્ટિએ બહુ જ ચેલેન્જિંગભર્યું હતું, કેમ કે અહીં મેટ્રો લાઈનની નીચે એરપોર્ટ મેટ્રોની લાઈન પણ છે. જે ઓપરેશનલ પણ છે અને આ જગ્યા પર ધૌલા કૂવાનું વ્યસ્ત ફ્લાયઓવર ઈન્ટરસેક્શન પણ છે. મેટ્રોનું નિર્માણ અહીં રાત્રે ૧ર-૦૦ વાગ્યાથી સવારે ૪-૦૦ કલાકની વચ્ચે કરવામાં આવ્યું હતું, જેથી એરપોર્ટની લાઈનનું ઓપરેશનને અસર ન થાય અને નીચે ધૌલા કૂઆના ટ્રાફિકને પણ અસર ન પડે.